14.7.2015 Euroopan unionin virallinen lehti L 185/15 DIREKTIIVIT KOMISSION DIREKTIIVI (EU) 2015/1139, annettu 13 päivänä heinäkuuta 2015, direktiivin 2012/9/EU muuttamisesta sen saattamiselle osaksi kansallista lainsäädäntöä asetetun määräajan ja siirtymäkauden päättymiselle asetetun määräajan osalta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä 5 päivänä kesäkuuta 2001 annetun Euroopan parlamentin ja neuvoston direktiivin 2001/37/EY (') ja erityisesti sen 9 artiklan 2 kohdan, sekä katsoo seuraavaa: (1) — Direktiivin 2001/37/EY liite I, jossa säädetään sellaisten erityisvaroitusten luettelosta, joita on käytettävä kussakin tupakkatuotteiden vähittäismyyntipakkauksessa kyseisen direktiivin 5 artiklan 2 kohdan b alakohdan mukaisesti, korvattiin komission direktiivillä 2012/9/EU (?). Direktiivin 2012/9/EU 2 artiklassa, sellaisena kuin se on muutettuna direktiivillä 2014/39/EU (*), asetetaan 28 päivä maaliskuuta 2016 määräajaksi, johon mennessä jäsenvaltioiden on saatettava direktiivi osaksi kansallista lainsäädäntöään, ja kyseisen direktiivin 3 artiklassa säädetyn siirtymäkauden päättymisen määräaika on 28 päivä maaliskuuta 2018. (2) — Euroopan parlamentin ja neuvoston direktiivissä 2014/40/EU (*), jolla kumotaan direktiivi 2001/37/EY 20 päivästä toukokuuta 2016, säädetään, että kussakin poltettavaksi tarkoitettujen tupakkatuotteiden vähittäis- myyntipakkauksessa ja mahdollisessa myyntipäällyksessä on oltava yhdistetyt terveysvaroitukset, jotka sisältävät jonkin direktiivin 2014/40/FU liitteessä I luetellun tekstivaroituksen ja vastaavan värivalokuvan, joka on täsmennetty kyseisen direktiivin liitteessä II olevassa kuva-arkistossa. Direktiivin 2014/40/EU liitteessä I olevat tekstivaroitukset ovat samat kuin ne, jotka on vahvistettu direktiivin 2001/37/EY, sellaisena kuin se on muutettuna direktiivillä 2012/9/EU, liitteessä I. Direktiivin 2014/40/EU 29 artiklassa asetetaan 20 päivä toukokuuta 2016 määräajaksi, johon mennessä jäsenvaltioiden on saatettava direktiivi osaksi kansallista lainsäädäntöään, ja direktiivin 2014/40/EU 30 artiklassa asetetaan 20 päivä toukokuuta 2017 siirtymäkauden päättymisen määräajaksi. (3) — On aiheellista pidentää direktiivin 2012/9/EU saattamiselle osaksi kansallista lainsäädäntöä asetettua määräaikaa 28 päivästä maaliskuuta 2016 20 päivään toukokuuta 2016, jotta kyseisessä direktiivissä uusien tekstivaroitusten saattamiselle osaksi kansallista lainsäädäntöä asetettu määräaika saadaan vastaamaan direktiivillä 2014/40/EU käyttöön otettujen uusien yhdistettyjen varoitusten saattamiselle osaksi kansallista lainsäädäntöä asetettua määräaikaa. Lisäksi on tarpeen mukauttaa direktiivissä 2012/9/EU säädetty siirtymäkausi vastaamaan direktiivissä 2014/40/EU säädettyä siirtymäkautta. (4) — Tässä direktiivissä säädetyt toimenpiteet ovat direktiivin 2001/37/EY 10 artiklan 1 kohdalla perustetun komitean lausunnon mukaiset, ON HYVÄKSYNYT TÄMÄN DIREKTIIVIN: 1 artikla Muutetaan direktiivi 2012/9/EU seuraavasti: 1) Korvataan 2 artiklan 1 kohdassa oleva päivämäärä ”28 päivänä maaliskuuta 2016” päivämäärällä ”20 päivänä toukokuuta 2016”. (') EYVL L 194, 18.7.2001, s. 26. (?) Komission direktiivi 2012/9/EU, annettu 7 päivänä maaliskuuta 2012, tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä annetun Euroopan parlamentin ja neuvoston direktiivin 2001/37/EY liitteen I muuttamisesta (EUVL L 69, 8.3.2012,s. 15). (?) Komission direktiivi 2014/39/EU, annettu 12 päivänä maaliskuuta 2014, direktiivin 2012/9/EU muuttamisesta sen saattamiselle osaksi kansallista lainsäädäntöä asetetun määräajan ja siirtymäkauden päättymiselle asetetun määräajan osalta (EUVL L 73, 13.3.2014, s. 3). () Euroopan parlamentin ja neuvoston direktiivi 2014/40/EU, annettu 3 päivänä huhtikuuta 2014, tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta (EUVL L 127, 29.4.2014, s. 1).